Ljósdreifing framkallar ekki spegilmynd af ljósgjafanum . Ef stefna geislans er í grennd við hornrétt á flötinn speglast 4% af orkuinnihaldi geislans og 96% orkunnar flyst inn í vatnið og heldur sinni ferð áfram þar . Ljósgeisli sem fellur á þessa froðu klofnar upp á fyrsta dropa , lítill hluti speglast en stærstur hluti fer í gegnum dropann og lendir á næsta dropa þar sem sagan endurtekur sig . Til hliðar við fossinn þar sem úðinn er ekki eins þéttur og því gegnsær að hluta sjáum við bergið í gegnum gráa slykju . Þunnar skýjaslæður eru hvítar ( ljósar ) , meðan þykkari og þéttari óveðursský eru grárri ( dekkri ) . Svipað gildir um þokuna . Þétt þoka er dökk og kallast svartaþoka ef hún lokar fyrir dagsbirtuna en verður hvít ef þú ert með vasaljós eða annan ljósgjafa og skynjar endurvarp frá þokunni frekar en gegnskin .